Útgerðarfélag Reykjavíkur keypti nýverið 33,3 prósent hlut KG fiskverkunar í eignarhaldsfélaginu Kristján Guðmundsson ehf. , sem átti 37 prósent í Útgerðarfélagi Reykjavíkur . Eftir þau kaup á Hjálmar Þór Kristjánsson ekki neinn hlut í Útgerðarfélagi Reykjavíkur og mun hverfa úr öllum stjórnunarstörfum í félaginu . Í orðsendingu sem Kjarnanum barst frá Útgerðarfélagi Reykjavíkur segir að þar með séu „ rofin fjárhagsleg tengsl á milli bræðranna Guðmundar og Hjálmars Kristjánssona . Eignarhald félaga þeirra bræðra á hlutafé í Brimi hf. er aðskilið . “ Útgerðarfélag Reykjavíkur er þar af leiðandi að uppistöðu í eigu Guðmundar Kristjánssonar , sem er einnig forstjóri Brims . Eignarhlutur félagsins í Brim er nú 36,13 prósent . Auk þess eiga tvö tengd félög þess hlut , þar af á FISK-Seafood eignarhaldsfélag , í 100 prósent eigu Útgerðarfélags Reykjavíkur , 10,05 prósent hlut . Samtals á þessi samstaða Guðmundar Kristjánssonar því nú 46,26 prósent í sjávarútvegsrisanum . Félag Hjálmars Þór Kristjánssonar , KG Fiskverkun á Rifi , er líka á meðal stærstu eigenda Brims , með 6,5 prósent eignarhlut . Auglýsing Þeir bræður eru ekki skilgreindir sem fjárhagslega tengdir og því nær eignarhlutur samstæðu Guðmundar Kristjánssonar ekki yfir þau 50 prósent mörk sem þarf til að hann teljist tengdur aðili í skilningi laga um hámarksúthlutun á aflahlutdeild . Brim er það sjávarútvegsfyrirtæki sem heldur á mestum kvóta , en félagið fór yfir hámark sem lög heimila í kvóta , í krókaaflsahlutdeild í þorski , í nóvember þegar stjórn þess samþykkti samninga um kaup á tveimur sjávarútvegsfyrirtækjum í Hafnarfirði , Fiskvinnslunni Kambi og Grábrók . Hjálmar Kristjánsson átti 39 prósent í Kambi og allt hlutafé í Grábrók . Brim var því að kaupa eignir af bróður forstjóra síns . Samanlagt kaupverð nam rúmlega þremur milljörðum króna . Stærsti eigandi Brim er Útgerðarfélag Reykjavíkur , sem á um 46,26 prósent hlut í því félagi eftir að hafa selt stóran hlut til KG Fiskverkunar fyrir skemmstu . Það félag KG Fiskverkun , var 1. september síðastliðinn með um eitt prósent af öllum úthlutuðum kvóta . Auk þess var félagið Ögurvík með 1,3 prósent aflahlutdeild . Eftir áðurnefnda uppskiptingu er Guðmundur aðaleigandi Útgerðarfélags Reykjavíkur auk þess sem systir hans , Sigurrós Kristjánsdóttir , á minni hlut í félaginu . Hjálmar á hins vegar KG Fiskverkun nú einn . Samanlagður kvóti þessara þriggja félaga ( Brims , Ögurvíkur og Útgerðarfélags Reykjavíkur ) , sem eru ekki skilgreind sem tengd , var 15,6 prósent í byrjun september síðastliðins . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari . Fréttin var uppfærð klukkan 11:14 . Áður stóð að Brim hefði farið yfir 12 prósent leyfilegt hámark í heildarúthlutun á kvóta með viðskiptum sem áttu sér stað í nóvember . Það er ekki rétt , heldur að félagið fór yfir leyfilegt kvótaþak í krókaaflahlutdeild í þorski .